ગુણાતીતાનંદ સ્વામીને જ્યારે સ્વામિનારાયણ ભગવાને જૂનાગઢની મહંતાઇ સોંપી ત્યારે ગુણાતીતાનંદ સ્વામી કહે કે હું મહંતાઇના હાર તો જ પહેરું કે જો ગોપાળાનંદ સ્વામી તેમની દિવ્યવાણી-સમાગમનો લાભ બાર મહિનામાં એક માસ મને જૂનાગઢ આવીને આપે. જો કોઇ વર્ષે ન અવાય તો બીજા વર્ષે બે માસ આવીને આપે. મહાપ્રભુએ આ વાત કબૂલ રાખી અને પછીથી કાયમ ગોપાળાનંદ સ્વામી પ્રતિ વર્ષે જૂનાગઢ ગુણાતીતાનંદ સ્વામીને સમાગમનો લાભ આપવા માટે પધારતા હતા. (અક્ષરાનંદસ્વામીની વાતો-૬૧૮)આવા ગોપાળાનંદ સ્વામીએ સંપ્રદાયમાં સાહિત્ય ક્ષેત્રે પણ અણમોલ સેવા કરી છે. તેમણે ૨૫થી પણ વધુ શાસ્ત્રોની રચના કરી છે.